9.12.2009 Jurnalul Oficial al Uniunii Europene L 32227 DECIZIA 2009/907/PESC A CONSILIULUI din 8 decembrie 2009 de modificare a Acţiunii comune 2008/851/PESC privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei CONSILIUL UNIUNII EUROPENE, având în vedere Tratatul privind Uniunea Europeană, în special articolul 28 și articolul 43 alineatul (2), întrucât: (1) (6) La 10 noiembrie 2008, Consiliul a adoptat Acţiunea comună 2008/851/PESC privind operația militară a Uniunii Europene în vederea unei contribuţii la descu- rajarea, prevenirea şi reprimarea actelor de piraterie şi de jaf armat din largul coastelor Somaliei ("). În lumina experienței acumulate în urma primului an al operației, este necesar să se aducă modificări Acţiunii comune 2008/851/PESC pentru a permite forțelor navale aflate sub comanda Uniunii Europene să contribuie la monitorizarea activităților de pescuit din largul coastelor Somaliei. Actele de piraterie și de jaf armat din largul coastelor Somaliei continuă să ameninţe transportul maritim în regiune și în special furnizarea de ajutoare alimentare către populația somaleză prin Programul alimentar mondial. Prin urmare, este necesară prelungirea operației pentru încă un an. La 30 noiembrie 2009, Consiliul de Securitate al Orga- nizației Naţiunilor Unite a adoptat Rezoluția 1897 (2009). Acţiunea comună 2008/851/PESC ar trebui modificată în consecință, ADOPTĂ PREZENTA DECIZIE: Articolul 1 Acţiunea comună 2008/851/PESC se modifică după cum urmează: (a) La articolul 1 se adaugă următorul alineat: „(3) În plus, Atalanta contribuie la monitorizarea activi- tăţilor de pescuit din largul coastelor Somaliei.”; (b) La articolul 2 litera (f) se înlocuiește cu următorul text: „(f) stabileşte o legătură și cooperează cu organizațiile și entitățile, precum şi cu statele, care acţionează în regiune în vederea combaterii actelor de piraterie şi a jafurilor armate din largul coastelor Somaliei, în special cu forţa maritimă «Combined Task Force 150>, care acționează în cadrul operației «Libertate durabilă»; după realizarea unor progrese suficiente pe uscat în domeniul construirii capacităţilor maritime, inclusiv măsuri de securitate pentru schimbul de informații, asistă autoritățile somaleze punând la dispoziție date referitoare la activitățile de pescuit compilate în cursul operației.”; (c) La articolul 16 alineatul (3) se înlocuieşte cu următorul text: „(3) Operația militară a UE se încheie la 12 decembrie 2010.” Articolul 2 Prezenta decizie intră în vigoare la data adoptării. Articolul 3 Prezenta decizie se publică în Jurnalul Oficial al Uniunii Europene. Adoptată la Bruxelles, 8 decembrie 2009. Pentru Consiliu Președintele C. BILDT () JO L 301, 12.11.2008, p. 33.